Navnet bliver DM Kommunikation, men det skal forstås bredt, idet alle KS’ hidtidige faglige områder (kommunikation, sprog, marketing, formidling) fortsat vil være i fokus – og de findes faktisk allerede i DM.  KS’ studerende medlemmer tilknyttes sektoren DM Studerende. De selvstændige medlemmer tilknyttes sektoren DM Selvstændig. Ledere med personaleansvar tilknyttes DM Leder. Seniormedlemmer tilknyttes DM Pensionist. Alle disse medlemmer tilknyttes desuden DM Kommunikation som interessesektor og kan hertil vælge øvrige interessesektorer på linje med DM’s øvrige medlemmer.   Det enkelte medlem vil efter ønske kunne skifte til en anden sektor, som følger medlemmets arbejdspladsstruktur. Er man fx ansat på en kulturarbejdsplads, kan man vælge at skifte til DM Kultur og Medier.